o
Tulta Jerusalemista
Pastori Oren Lev Ari
Jumala loi ihmisen vastaanottamaan rakkautta, -
ja antamaan rakkautta.
Miten sanoisin sen?
Se on molemminpuoleista, saat ja annat rakkautta.
Tänään muistelin sitä, kun Jumala loi ihmisen.
Katsotaan sitä: 1. Moos. 3:8.
Ja he kuulivat, kuinka Herra Jumala käyskenteli -
paratiisissa illan viileydessä.
Ja mies vaimoineen lymysi Herran Jumalan kasvojen edestä -
paratiisin puiden sekaan.
Ajatelkaa: Jumala loi ihmisen ja aloitti ystävyyden hänen kanssaan.
Hänellä on suhde ihmiseen.
Jumala kertoo ihmiselle kokemuksiaan.
Tiesittekö, että Jumalla on kokemuksia?
Jumala kertoo itsestään.
Jumala haluaa kuulla ihmisen kokemuksia, -
mistä hän pitää, mitä hän kokee.
Jumalalla on hyvin syvä yhteys ihmiseen.
Jumala loi ihmisen vuodattaakseen hänelle rakkautensa, -
ja että ihminen vuodattaisi toisiin sen rakkauden.
Rakkaus on vuodatettu sydämiimme Pyhän Hengen kautta.
Siitä voi puhua paljon, se on vuodatettu, -
mutta entä sen jälkeen?
Rakkaus on sydämessäni, mitä sitten?
Pyhä Henki paljasti minulle: -
sen jälkeen Jumala tahtoo, että rakkaus alkaa hallita.
Se on vuodatettu meihin Pyhän Hengen kautta.
Sen jälkeen Jumala tahtoo, että se alkaa hallita, -
että rakkaus alkaa ohjata ja puhua -
ottaa sijaa koko olemuksessamme.
Mitä silloin tapahtuu?
Synnissä ihminen pakenee rakkautta -
sen sijaan, että palaisi rakkauden luo.
Miksi?
Koska synti ohjaa häntä.
Synti ohjaa ihmistä.
Mitä synti sanoo? Ajatelkaa tätä.
Mitä synti tuo? Pelkoa.
Synti sanoo: Jumala ei anna sinulle anteeksi.
Turha yrittää.
Ja ihminen piiloutuu.
Mutta kirjoitettu on: Todellinen rakkaus -
karkoittaa pelon.
Jumala on luonut meidät, sekä uskovat että ei-uskovat, -
vastaanottamaan ja antamaan rakkautta.
Mitä nyt maailmassa tapahtuu?
Egoismia, vihaa.
Jos joku on tehnyt minulle pahaa, minun täytyy kostaa.
Kaikki, mitä maailmassa tapahtuu, on Messiaan lain vastaista.
Mikä on Messiaan laki?
Se on rakkaus.
Oletteko ajatelleet tätä: -
Sillä niin on Jumala maailmaa rakastanut...
Ei Jumala halunnut mitään maailmalta.
Hänellä ei ole mitään muuta motiivia.
Aloin ajatella sitä perin pohjin.
Hänellä ei ollut mitään muuta motiivia, kuin -
että hän niin rakasti maailmaa, että antoi ainoan poikansa.
Ei Hän halunnut vain, että karkoitamme pahoja henkiä, -
että meillä olisi voima, että rikastuisimme, -
Hän tiesi mitä halusi, Hän rakasti meitä.
Siksi Hän lähetti Poikansa.
Mitä Jeesus sanoi tullessaan?
Tulin ja teen sen mitä teen, koska rakastan Isääni.
Mitä siinä tapahtuu? Rakkaus.
Ihminen, joka ei elä rakkaudessa, -
on onneton ja masentunut, hänen elämänsä on merkityksetöntä.
Ihminen, joka ei elä rakkaudessa, puhun nyt uskoville, -
on unohtanut, mistä on tullut, mitä varten Jumala hänet lähetti.
Mitä Jeesus sanoi sellaiselle?
Ilmestyskirja 3:14. Tämä on vakavaa.
Ja Laodikean seurakunnan enkelille kirjoita: -
'Näin sanoo Amen, se uskollinen ja totinen todistaja, -
Jumalan luomakunnan alku...
Miten Jumala loi meidät?
Rakkaudellaan.
...Jumalan luomakunnan alku: -
Minä tiedän sinun tekosi: -
sinä et ole kylmä etkä palava...
Näettekö, mitä on olla ilman rakkautta?
oi, jospa olisit kylmä tai palava!
Mitä se tarkoittaa?
...koska olet haalea...
Mitä haalea tarkoittaa?
Voimme puhua rakkaudesta paljon -
tekemättä silti rakkauden tekoja.
Katsotaan, mitä rakkaus on.
...etkä ole palava etkä kylmä, -
olen minä oksentava sinut suustani ulos.
Ystävät, nämä ovat hyvin vahvoja hengellisiä asioita.
Kun elämme rakkaudessa, olemme Jeesuksen suussa.
Mitä Jeesuksen suussa on?
Jumalan Sana, kaksiteräistä miekkaa terävämpi.
Mutta Hän sanoo: Olet haalea, oksennan sinut ulos.
Et pysy minussa.
Väkevää.
Sillä sinä sanot: Minä olen rikas,
minä olen rikastunut, enkä mitään tarvitse, -
etkä tiedä, että juuri sinä olet viheliäinen -
ja kurja ja köyhä ja sokea ja alaston.
Minä neuvon sinua ostamaan minulta kultaa, -
tulessa puhdistettua, että rikastuisit, -
ja valkeat vaatteet, että niihin pukeutuisit -
eikä alastomuutesi häpeä näkyisi -
ja silmävoidetta voidellaksesi silmäsi, että näkisit.
Ystävät, kun emme elä rakkaudessa, emme näe.
Emme näe, mitä Jumala on antanut ja mitä Hän haluaa antaa, -
näemme vain itsemme, sen mitä meillä on.
Näemme vain itsemme ja sen mitä meillä on, -
eikä meitä kiinnosta mikään muu.
Jumala sanoo, että Hän oksentaa hänet suustaan, -
saadakseen hänet katumaan, näin Jumalan rakkaus toimii.
Hän tuo meidät katumukseen ja anteeksiantoon.
Katsotaan, mitä Hän sanoo Ilm. 3:19:ssa: -
Kaikkia niitä, joita minä pidän rakkaina, -
minä nuhtelen ja kuritan, ahkeroitse siis ja tee parannus.
Katso, minä seison ovella ja kolkutan, -
jos joku kuulee minun ääneni ja avaa oven, -
niin minä käyn hänen tykönsä sisälle -
ja aterioitsen hänen kanssaan, ja hän minun kanssani.
Joka voittaa...
Tiedättekö, mikä rakkaus on? Se on voitto.
Se joka rakastaa, on voittaja.
Tiedättekö, mitä voitto on?
Se ei ole sitä, että kun joku on sanonut sinulle jotain, -
ja ajattelet miten sinua on loukattu ja satutettu -
ja ajattelet sitä, ja säälittelet itseäsi, mietit mitä tekisit.
Ajattelen nyt, monen vuoden palvelustyön jälkeen, -
että joudun vielä usein tällaisiin tilanteisiin.
Mutta näin ajattelen: -
Rakkaus ei ole taistelua sitä vastaan, mitä sinulle on sanottu.
Rakkaus on sitä, että tunnet taivaallisen Isäsi, -
ja tiedät, kuka olet Hänessä.
Ja viedä sitä eteenpäin muille.
Sitä, ettet välitä siitä, mitä he sanovat, -
siitä, mitä he ajattelevat tai tekevät.
Jos olen rakkaudessa, tiedän, että vainoja ja vaikeuksia tulee, -
että Jumalan suunnitelman vuoksi osanani ovat vainot ja vaikeudet.
Jumala on kutsunut minut siihen.
Jokainen, joka tahtoo elää rakkauden ja pyhyyden elämää, -
Elävän Jumalan elämää, joutuu vainotuksi.
Voitto on sitä, kun ei ajattele pahaa, -
ettei muistele, eikä muistuta toisille pahasta.
Sitä on voitto.
Ettei muista, eikä muistuta pahasta.
Paavali sanoi: Unohdan sen, mikä on takana.
Koska jos olen kiinni menneissä, siinä mitä he sanoivat, -
ja miten he loukkasivat, minusta tulee haalea, -
ja jos olen haalea, en voi täyttää Jumalan tahtoa.
Kun kuljemme rakkaudessa, me...
Jumala ei halua muuttaa olosuhteita.
Jumala on parempi, -
kuin kaikki olosuhteet, joissa me olemme.
Koska niissä Jumala haluaa muuttaa meitä.
Se on meille vaikeaa.
Rukoilemme, että Jumala muuttaisi olosuhteet.
Mutta Hän vastaa: Ei, haluan nähdä Poikani Jeesuksen sinussa.
Tahdon nähdä Hänet, Hänen luonteensa.
Muistatteko, mitä Jeesus teki? Hän ei avannut suutaan.
Häntä kirottiin, hänen päälleen syljettiin, -
hänelle huudettiin, mutta Hän ei avannut suutaan.
Jumala sanoo: Tahdon nähdä Hänet elämässäsi.
Se on voitto.
Minä puhun tästä nyt...
ja tiedän, että jokainen joutuu testiin ehkä jo tänä iltana.
Se on voitto.
Unhottaen sen, mikä on takana, -
ja kurottautuen sitä kohti, mikä on edessäpäin, -
minä riennän kohti päämäärää, voittopalkintoa, -
johon Jumala on minut taivaal- lisella kutsumisella kutsunut.
Emme voi toimia Jumalan voimassa Hänen sanansa mukaan, -
jos emme elä rakkaudessa, turha yrittää.
Olen huomannut erään asian.
Me väsymme kaikkeen mitä teemme.
Siksi, ettemme tehneet sitä rakkaudessa.
Koska rakkaus tekee, ja unohtaa.
Katsotaan, mitä rakkaus tekee.
Oikeastaan, mitä rakkaus ei tee. 1. Kor. 13:4, tietenkin.
Meillä on kasvettavaa.
1. Kor. 13:4.
Rakkaus on pitkämielinen, rakkaus on lempeä -
rakkaus ei kadehdi, ei kerskaa, ei pöyhkeile, -
ei käyttäydy sopimattomasti, ei etsi omaansa, -
ei katkeroidu, ei muistele kärsimäänsä pahaa, -
ei iloitse vääryydestä, vaan iloitsee yhdessä totuuden kanssa.
kaikki se peittää, kaikki se uskoo, -
kaikki se toivoo, kaikki se kärsii.
Rakkaus ei koskaan häviä -
mutta profetoiminen, se katoaa, -
ja kielillä puhuminen lakkaa, ja tieto katoaa.
Rakkaus ei katoa. Katsotaan jaetta 13.
Niin pysyvät nyt usko, toivo, rakkaus, nämä kolme, -
mutta suurin niistä on rakkaus.
On oikein uskoa.
Mutta ei ole oikein uskoa inhimillisellä uskolla.
Olet valmis tekemään mitä vain päämäärän saavuttamiseksi.
Jumalallinen usko toimii rakkaudessa.
Jeesus sanoi: Kun palaan, löydänkö uskoa maan päältä?
Mistä uskosta Hän puhui?
Tästä uskosta. Kuten Paavali sanoi: -
Ei auta ympärileikkaus eikä ympärileikkaamattomuus, -
vaan rakkauden kautta vaikuttava usko.
Jeesus sanoi: Kavallatte toisenne vihollisille.
Hän puhui uskoville.
Miksi niin tapahtuu? Katsotaan.
Jos rakkaus on Messiaan laki...
Katsotaan Matt. 24:12.
Ja sentähden, että laittomuus pääsee valtaan, -
kylmenee useimpien rakkaus.
Tahdon sanoa teille erään asian: -
Saatana ei pelkää uskoa, eikä toivoa, eikä mitään muuta, -
muuta kuin rakkautta, koska Jumala on rakkaus.
Koska rakkaus on kuluttava tuli, sitä Saatana pelkää.
Kun Saatana näkee, että joku alkaa elää rakkaudessa, -
hän tekee kaikkensa pysäyttääkseen hänet.
Hän lähettää herjaavia ihmisiä, tekee mitä vain, -
pysäyttääkseen ihmisen, joka alkaa elää rakkaudessa.
Koska rakkaus on oikeastaan täydellisyyttä.
Yritämme joskus olla vanhurskaita Jumalan edessä.
Yritämme noudattaa Hänen käskyjään, noudattaa sitä ja tätä...
Mutta Paavali sanoo: -
joka toistansa rakastaa, se on lain täyttänyt.
Mitä silloin tapahtuu?
Saatana ei voi osoitella.
Jeesus sanoi: Hän tulee, ja minussa hänellä ei ole mitään.
Muistatteko sen? Tämän maailman ruhtinas tulee, -
ja minussa hänellä ei ole mitään.
Koska Hänessä on rakkaus.
Saatana ei voi koskaan osoitella ja syytellä, -
jos elät rakkaudessa, koska rakkaus on täydellisyyttä.
Ajattelin tätä ja rukoilin.
Tiedättekö mitä on ikuisuus? Ette, kukaan ei tiedä sitä.
Ihmismieli ei voi sitä käsittää.
Ajatelkaa ikuisuutta ilman aikaa.
Koko ikuisuuden tunnemme rakkauden ja opimme sitä, -
koska Jumala on rakkaus.
Mutta täällä, saadaksemme hengellisen terveyden, -
ruumiillisen terveyden ja Jumalan lupaamat siunaukset, -
ollaksemme Kirkkauden Herran suojeluksessa, -
tarvitsemme rakkautta.
Eikä motiivina ole suojelus, eikä siunaukset, -
ei raha, ei kulta, ei mikään muu, kuin yksi: -
on yksinkertaisesti hyvä elää rakkaudessa, -
koska Jumala on rakkaus, haluan olla Hänen kaltaisensa.
Ei kukaan minua siihen patista.
Ilman rakkautta olen surkea ja väsynyt.
Ilman sitä minua ei huvita mikään.
Jos olet Jumalan lapsi, ajattele: Ilman rakkautta mikään ei huvita.
Ilman rakkautta edessäni on muuri, jota en voi ylittää.
Ilman rakkautta kuolen.
Vähän kerrallaan kuolen ilman rakkautta.
Hengellisesti, ja ehkä myös ruumiillisesti.
Rakkaus on Jumala itse.
Joskus se myös satuttaa, koska elämme tässä maailmassa.
Mutta muistutan teitä: Jumala loi ihmisen, -
että hän voisi antaa ja ottaa vastaan rakkautta.
Jumala antoi perheen.
Se, joka ei osaa vielä rakastaa, ei voi mennä naimisiin.
Kun Jumala antoi minulle lapsia, Jumala kysyi minulta...
Vähän aikaa sitten kun Immanuel oli vähän sairas, -
ja minä annoin hänelle suudelmia jatkuvasti, -
Jumala kysyi minulta: Rakastatko häntä?
Vastasin: Kyllä.
Jumala vastasi: Rakastan sinua sitäkin enemmän.
Hän kysyi: Rakastatko häntä?
Olin sairaalassa. Sanoin, että teen mitä vain.
Immanuelin vuoksi.
Jumala sanoi: Rakastan sinua sitäkin enemmän.
Se mursi minut.
Immanuel sanoi sairaalassa: Isä, en saa kuolla, enhän?
Se mursi sydämeni.
Ja samaan aikaan Jumala sanoi minulle: -
Rakastan sinua sitäkin enemmän.
Jos Jumala rakastaa minua niin paljon, -
minun täytyy oppia ottamaan vastaan Hänen rakkauttaan.
Minun täytyy lähestyä Häntä, eikä piiloutua.
Aina sanotaan: Jeesus tuli ja armahti, armahti ja armahti, -
ja kyllä Hän tuli ja armahti, mutta missä me olemme nyt?
Hän tuli ja armahti, antoi ikuisen elämän.
Missä me olemme? Missä minä, missä sinä?
Hän odottaa.
Jos emme ole yhteydessä Häneen...
Olen karismaattinen uskova.
Mutta mitä siitä? Hän rakastaa, entä minä?
Jos haluan antaa rakkautta jollekin, -
minun täytyy ensin ottaa vastaan rakkautta Jumalalta.
Sen jälkeen en voikaan muuta kuin antaa, -
ja palata taas Hänen luokseen.
Sellaisiksi Jumala on meidät luonut.
Sitä varten Hän antoi meille perheen ja seurakunnan.
Joskus perheessä ja seura- kunnassa on vaikea rakastaa.
Kaikki olemme hyvin hengellisiä.
Rakkaus ei ajattele pahaa.
Rakkaus peittää kaiken.
Rakkaus peittää syntien paljouden.
Eivät suuret vedet voi rakkautta sammuttaa.
Ehkä haluavat, mutta eivät voi.
Rakkaudesta voi joutua maksamaan kovan hinnan.
Joskus täytyy sulkea suu, ja sanoa: "Olet oikeassa."
Vaikka tietäisit olevasi itse oikeassa.
Se on rakkautta, minkä sille voi.
Mutta myöhemmin, ehkä tässä elämässä, -
tai siellä Jumala sanoo sinulle: "Hienoa!"
Näin Poikani Jeesuksen sinun kauttasi.
Kun enkelit näkevät rakkautta, he näkevät Jeesuksen.
Kun ollaan valmiita tekemään mitä vain.
Sellaisia ovat Jeesuksen palvelijat.
Ystävät, kunpa eläisimme rakkaudessa ikuisesti.
Älkää ajatelko, että nyt puhuin, ja sitten kaikki muuttuu, -
ja että minä olen muuttunut ja kaikki on kunnossa, -
olen samanlaisessa prosessissa kuin tekin.
Se on minulle hyvin vaikeaa.
Haluan joskus reagoida aggressiivisesti.
Se on prosessi.
Monenlaisia tilanteita on vielä edessämme.
Kunpa todella eläisimme Herran rakkaudessa.
Jumala ei halua meiltä puuttuvan mitään.
Hän tahtoo, että olisimme terveitä hengeltämme, sielultamme, -
ruumiiltamme, että eläisimme Jumalan rakkaudessa.
Ajattelemme vain taloamme, rahojamme, meidän omaamme, -
ajatelkaamme myös muita, aloitetaan vähästä.
Jos teillä on rahaa ja syötävää, ajatelkaa välillä muitakin.
Se on hyvin tärkeää.
Anna, niin sinulle annetaan.
Siunatkoon Jumala meitä, aamen.
Suomennos: Hannele Tainio